**ОБЯВЛЕНИЕ**

Централно управление на Национална агенция за приходите /ЦУ на НАП/, бул. „Княз Александър Дондуков” № 52, на основание чл. 14, ал. 1 и ал. 2 от Наредбата за провеждане на конкурсите и подбора при мобилност на държавни служители /НПКПМДС/ и Заповед **№ З-ЦУ-2814/01.09.2021 г.** на изпълнителния директор на НАП

**ОБЯВЯВА КОНКУРС**

За заемане на длъжности в дирекция „Мрежова и информационна сигурност на системите“ /МИСС/, ЦУ на НАП, както следва:

* 1 /една/ свободна щатна бройка от длъжност **„експерт по мрежова и информационна сигурност I степен”** и
* 1 /една/ свободна щатна бройка от длъжност **„експерт по мрежова и информационна сигурност III степен“**.

1. Кандидатите за заемане на длъжностите съгласно нормативните актове следва:

а) да отговарят на условията по чл. 7 от Закона за държавния служител\*;

б) да имат минимална образователна степен „бакалавър”;

в) да притежават минимален професионален опит, както следва:

* за длъжност **„експерт по мрежова и информационна сигурност I степен”**: 4 години или да имат придобит II младши ранг като държавен служител;
* за длъжност **„експерт по мрежова и информационна сигурност III степен”**: 2 години или да имат придобит IV младши ранг като държавен служител;

г) да притежават следните компетентности: аналитична компетентност, ориентация към резултати, работа в екип, комуникативна компетентност, фокус към клиента (вътрешен/външен), професионална компетентност, дигитална компетентност.

2. Задължителни умения и квалификации:

a) професионална квалификация и/или опит в областта на информационни технологии, математика, информатика или друго висше образование с подходящ профил;

б) компютърни умения - операционни системи, офис пакети, web приложения, инструменти за откриване и анализ на уязвимости (Kali Linux, BlackArch или др.).

3. Допълнителни знания, умения и квалификации, носещи предимства на кандидатите:

а) добро владеене на английски език - писмено и говоримо;

б) добри познания и опит в областта на информационните технологии, системно администриране;

в) съгласно чл. 14, ал. 4 от НПКПМДС българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.

4. Конкурсът ще се проведе чрез тест за познания от професионалната област на длъжността и относно администрацията, в която е конкурсната длъжност и интервю.

Тестът ще включва въпроси от техническа компетентност (мрежовата и информационна сигурност, операционни системи, компютърни мрежи), както и въпроси от областта на Закон за киберсигурност, Наредба за минималните изисквания за мрежова и информационна сигурност, Закон за НАП и Закон за държавния служител.

При провеждането на интервюто, по преценка на комисията, може да се използват възможностите на онлайн-платформа.

5. Необходими документи, които кандидатите следва да представят, съгласно чл. 17 от НПКПМДС:

а) Заявление за участие в конкурса по образец съгласно Приложение № 3 от НПКПМДС;

б) Декларация от лицето за неговото гражданство и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено от правото да заема длъжността, за която кандидатства /чл. 17, ал. 3, т. 1 от НПКПМДС/;

в) Копия от документи за придобита образователно-квалификационна степен и допълнителни квалификации; ако дипломата за придобито в Република България образование е вписана в Регистъра на завършилите студенти и докторанти, в заявлението да се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението да се посочват номер, дата и издател на документа за признаване, като копие на диплома може да не се прилага;

г) Копия от документи, удостоверяващи продължителността на професионалния опит или придобития ранг като държавен служител.

6. Документите следва да бъдат представени в **14 дневен срок** от публикуване на обявлението **/до 17.09.2021 г. включително/** лично или чрез пълномощник в сградата на Централно управление на Националната агенция за приходите, гр. София, бул. „Княз Александър Дондуков” № 52, в приемната на входа за граждани, всеки работен ден от 09:00 до 17:30 часа или изпратени на електронна поща [nap@nra.bg](mailto:nap@nra.bg), като в този случай заявлението и декларацията трябва да бъдат подписани от кандидата с **личен** електронен подпис.

7. **Списъци и други съобщения във връзка с конкурса ще се обявяват в официалната страница на НАП** [**https://nra.bg**](https://nra.bg) **/МЕНЮ, раздел „За НАП”, подраздел „Работа в НАП”/.**

8. Описание на длъжностите в дирекция „Мрежова и информационна сигурност на системите“, ЦУ на НАП:

* **„експерт по мрежова и информационна сигурност I степен”:**

- Участва в дейностите, свързани с постигане на високо ниво на мрежова и информационна сигурност и целите, заложени в политиката на НАП за мрежова и информационна сигурност в съответствие с нормативната уредба;

- Участва в изготвянето и актуализирането на политиките и документираната информация, включваща необходимите правила, ръководства, процедури, указания и инструментариум за прилагане на стратегията и политиките в областта на мрежовата и информационната сигурност, произтичащи от нормативната уредба и стандарт ISO 27001, необходими за Системата за управление на информационната сигурност;

- Следи за спазването на вътрешните правила и прилагането на законите, подзаконовите нормативни актове, стандартите, политиките и правилата за мрежовата и информационната сигурност;

- Контролира мрежовата среда и внедрява политики за сигурност (технически и процесни). При установен инцидент, да взема адекватни и своевременни мерки по отстраняването му;

- Контролира действията на администраторите и потребителите на системите в НАП, като се спазва принципът, че едно лице не може да контролира собствената си дейност;

- Контролира нивата на достъп на всички потребители и администратори в НАП;

- Следи за нови политики за сигурност (използвайки GP политики в активната директория) и извършва внедряването им, след съгласуване с дирекция ИСМБП и тестване на функционалността;

- При инциденти или съмнения за заплаха да следят всички процеси свързани с трансфер, съхранение, модифициране и архивиране на информационните системи и бази с данни в НАП;

- Извършва контрол за спазването на инструкции/вътрешни правила и процедури за всяка дейност, свързана с администрирането, експлоатацията и поддръжката на хардуер и софтуер и прилагането на законите, подзаконовите нормативни актове, стандартите, политиките и правилата за мрежовата и информационната сигурност;

- Извършва периодичните оценки на рисковете за мрежовата и информационната сигурност и спазването на приетите политики и процедури;

- Изготвя анализи за настъпили инциденти, оценяване на риска /risk assesment/ и мониторинг на всички информационни системи. Предлага действия за компенсиране на последствията и предотвратяване на инциденти и защита от zero-day атаки.

* **„експерт по мрежова и информационна сигурност III степен“:**

- Участва в дейностите, свързани с постигане на високо ниво на мрежова и информационна сигурност и целите, заложени в политиката на НАП за мрежова и информационна сигурност в съответствие с нормативната уредба;

- Участва в изготвянето и актуализирането на политиките и документираната информация, включваща необходимите правила, ръководства, процедури, указания и инструментариум за прилагане на стратегията и политиките в областта на мрежовата и информационната сигурност, произтичащи от нормативната уредба и стандарт ISO 27001, необходими за Системата за управление на информационната сигурност;

- Следи за спазването на вътрешните правила и прилагането на законите, подзаконовите нормативни актове, стандартите, политиките и правилата за мрежовата и информационната сигурност;

- Участва в периодичните оценки на рисковете за мрежовата и информационната сигурност и спазването на приетите политики и процедури;

- Извършва анализ на инцидентите с мрежовата и информационната сигурност за откриване на причините за тях и предприемане на мерки за отстраняването им с цел намаляване на еднотипните инциденти и намаляване на загубите от тях;

- Следи за актуализиране на използвания софтуер и фърмуер;

- Следи за появата на нови киберзаплахи (вируси, зловреден код, спам, атаки и др.) и предлага адекватни мерки за противодействието им.

9. Размер на работната заплата, определен за длъжността, съгласно Наредбата за заплатите на служителите в държавната администрация и утвърдените Вътрешни правила за работната заплата:

* **„експерт по мрежова и информационна сигурност I степен”: 2550 лв.**
* **„експерт по мрежова и информационна сигурност III степен“: 2200 лв.**

Образци на заявление за участие в конкурс и декларация по чл. 17, ал. 3, т. 1 от НПКПМДС могат да се изтеглят от официалната страница на НАП: [**https://nra.bg**](https://nra.bg)/МЕНЮ, раздел „За НАП“, подраздел „Работа в НАП“, „Кандидатстване за работа в НАП чрез конкурс”/.

Кандидатите следва да се запознаят с условията на чл. 9 от Закона за НАП\*\*, които са необходими предпоставки за заемане на длъжност в НАП, съгласно които:

Служителите в агенцията не могат да:

1. са еднолични търговци или съдружници в търговски дружества;

2. участват в органи на управление и контрол на търговски дружества, кооперации, граждански дружества и други организации, които са търговци;

3. заемат друга платена длъжност или да извършват друга платена дейност освен дейностите по ал. 9;

4. представляват пряко или косвено длъжниците или потенциалните купувачи по сделки, свързани с дейността на агенцията, нито да им оказват консултантски услуги по тях.

5. Служителите в агенцията и членовете на техните семейства нямат право пряко или косвено да придобиват имущества, които са обект на продажба от агенцията.

Служителите в агенцията могат да:

1. извършват научна, преподавателска или дейност, регламентирана в [Закона за авторското право и сродните му права](http://ro02siel/Document/LinkToDocumentReference?fromDocumentId=2135461320&dbId=0&refId=228512), да бъдат избирани за общински съветници и назначавани за членове на избирателни комисии.

**\* Съгласно условията, посочени в чл. 7, ал. 1 и ал. 2 от Закона за държавния служител:**

За държавен служител може да бъде назначено лице, което:

1. е български гражданин, гражданин на друга държава - членка на Европейския съюз, на друга държава - страна по [Споразумението за Европейското икономическо пространство,](http://ro02siel/Document/LinkToDocumentReference?fromDocumentId=2134673408&dbId=0&refId=27209305) или на Конфедерация Швейцария;

2. е навършило пълнолетие;

3. не е поставено под запрещение;

4. не е осъждано за умишлено престъпление от общ характер на лишаване от свобода;

5. не е лишено по съответен ред от правото да заема определена длъжност;

6. отговаря на минималните изисквания за степен на завършено образование и ранг или професионален опит, както и на специфичните изисквания, предвидени в нормативните актове за заемане на съответната длъжност.

Не може да бъде назначавано за държавен служител лице, което:

1. би се оказало в йерархическа връзка на ръководство и контрол със съпруг или съпруга, с лице, с което е във фактическо съжителство, роднина по права линия без ограничения, по съребрена линия до четвърта степен включително или по сватовство до четвърта степен включително;

2. е едноличен търговец, неограничено отговорен съдружник в търговско дружество, управител, търговски пълномощник, търговски представител, прокурист, търговски посредник, ликвидатор или синдик, член на орган на управление или контрол на търговско дружество или кооперация;

3. е народен представител;

4. е съветник в общински съвет - само за съответната общинска администрация;

5. заема ръководна или контролна длъжност в политическа партия;

6. работи по трудово правоотношение, освен като преподавател във висше училище;

7. работи по друго служебно правоотношение, освен при условията на чл. 16а, ал. 4 или чл. 81б.

**\*\* За заемане на длъжност в Националната агенция за приходите водещи са разпоредбите на чл. 9, ал. 5 и ал. 9 от Закона за НАП.**

*Чл. 9 ал. 5 Служителите в агенцията не могат да:*

*1. са еднолични търговци или съдружници в търговски дружества;*

*2. участват в органи на управление и контрол на търговски дружества, кооперации, граждански дружества и други организации, които са търговци;*

*3. заемат друга платена длъжност или да извършват друга платена дейност освен дейностите по ал. 9.*

*Чл. 9 ал. 9 Служителите в агенцията могат да извършват научна, преподавателска или дейност, регламентирана в Закона за авторското право и сродните му права, да* *бъдат избирани за общински съветници и назначавани за членове на избирателни комисии.*